“เซี่ยเหมิน แอร์ไลน์ส” หวนบินไป-กลับ “เทียนจิน-กรุงเทพฯ” เริ่ม 27 ต.ค.นี้
“เซี่ยเหมิน แอร์ไลน์ส” เปิดให้บริการเที่ยวบินปกติจากเทียนจินสู่กรุงเทพฯ อย่างเป็นทางการในวันที่ 27 ต.ค. หลังการระบาดของโรคติดเชื้อโควิด 19 คลี่คลาย
“เซี่ยเหมิน แอร์ไลน์ส” เปิดให้บริการเที่ยวบินปกติจากเทียนจินสู่กรุงเทพฯ อย่างเป็นทางการในวันที่ 27 ต.ค. หลังการระบาดของโรคติดเชื้อโควิด 19 คลี่คลาย
19 ต.ค. 2565

สายการบินเซี่ยเหมิน แอร์ไลน์ส (Xiamen Airlines) สาขาเทศบาลนครเทียนจินทางตอนเหนือของจีน เปิดเผยว่า สายการบินฯ จะเปิดบริการเที่ยวบินปกติจากเทียนจินสู่กรุงเทพฯ อย่างเป็นทางการในวันที่ 27 ต.ค. ซึ่งนับเป็นสายการบินจีนแห่งแรกของท่าอากาศยานเทียนจิน ปินไห่ ที่หวนบริการเส้นทางบินจีน-ไทย หลังการระบาดของโรคติดเชื้อไวรัสโคโรนาสายพันธุ์ใหม่ (โควิด-19)
โดยรายงานยังระบุว่า สายการบินฯ จะให้บริการเที่ยวบินเทียนจิน-กรุงเทพฯ หมายเลขเที่ยวบินเอ็มเอฟ 869/870 (MF869/870) ด้วยเครื่องบินโบอิง 737-800 (Boeing 737-800) โดยมีกำหนดออกเดินทางจากท่าอากาศยานฯ เวลา 09:00 น. ของทุกวันพฤหัสบดี ตามเวลาปักกิ่ง และเดินทางถึงท่าอากาศยานนานาชาติสุวรรณภูมิ เวลา 13:20 น. ส่วนเที่ยวบินขากลับจะออกเดินทางเวลา 14:20 น. ของวันเดียวกัน และเดินทางถึงเทียนจินเวลา 20:05 น.
เจ้าหน้าที่จากสายการบินฯ ระบุว่าการทยอยฟื้นบริการเที่ยวบินระหว่างประเทศอย่างค่อยเป็นค่อยไปจะเอื้อต่อการขยับขยายการแลกเปลี่ยนและความร่วมมือระหว่างประเทศของเทียนจิน และตอบสนองความต้องการด้านการแลกเปลี่ยนบุคลากร
ที่มา : ซินหัว